**VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO**

**2020–2022 METŲ VEIKLOS STRATEGIJA**

**I. ĮSTAIGOS VEIKLOS KONTEKSTO ANALIZĖ**

**1. Bendroji informacija**

Viešosios įstaigos Lazdijų socialinių paslaugų centro 2020–2022 m. veiklos strategija skirta įvertinti ir suplanuoti optimalų finansinių, materialinių ir žmogiškųjų išteklių panaudojimą užsibrėžtiems strateginiams tikslams pasiekti.

Viešoji įstaiga Lazdijų socialinių paslaugų centras (toliau – Centras) įkurta 1998 m. lapkričio 9 d., kodas 165228458, adresu Kauno g. 8, Lazdijai.

Centras savo veikloje vadovaujasi Lietuvos Respublikos Konstitucija, Viešųjų įstaigų įstatymu, Lietuvos Respublikos Vyriausybės nutarimais, ministerijų patvirtintais teisės aktais, reguliuojančiais įstaigos veiklą bei paslaugų teikimą, Darbo kodeksu bei kitais galiojančiais teisės aktais.

Centro veiklos strategija parengta atsižvelgiant į savivaldybės strateginio planavimo dokumentus bei valstybės lygmens planavimo dokumentus ir orientuojantis į savivaldybės strateginių tikslų pasiekimą.

**Centro veiklos sritys:**

* organizuoja ir teikia bendrąsias socialines paslaugas;
* organizuoja ir teikia stacionarias trumpalaikes ir ilgalaikes socialines paslaugas Centro socialinės globos namuose;
* organizuoja ir teikia socialinės priežiūros socialines paslaugas gyventojų namuose (pagalba į namus);
* organizuoja neįgaliųjų aprūpinimą techninėmis pagalbos priemonėmis;
* organizuoja ir teikia specialaus transporto paslaugas;
* organizuoja buities ir asmeninės higienos ir priežiūros paslaugas;
* organizuoja ir teikia Centre dienos socialinės globos paslaugas suaugusiems asmenims su negalia ir senyvo amžiaus asmenims;
* organizuoja ir teikia dienos socialinės globos paslaugas asmens namuose suaugusiems asmenims su negalia ir senyvo amžiaus asmenims;
* organizuoja ir teikia socialines paslaugas vaikų dienos centre;
* organizuoja ir teikia socialinių įgūdžių ugdymo, palaikymo ir (ar) atkūrimo paslaugas;
* teikia ir organizuoja apgyvendinimą savarankiško gyvenimo namuose paslaugas;
* teikia integralios pagalbos paslaugas rajono gyventojams;
* rengia asmens gebėjimo pasirūpinti savimi ir priimti kasdienius sprendimus vertinimų atlikimą ir išvadas;
* įgyvendina atvejo vadybą socialinės atskirties asmenims, šeimoms;
* teikia vaiko laikinąją priežiūrą;
* įgyvendina projektus ir socialines iniciatyvas.

**Žmogiškieji ištekliai.** Centre patvirtinta 91,5 darbuotojų etato. Aukštąjį išsilavinimą turi 32 darbuotojai, iš jų 23 – socialinio darbo kvalifikacinį laipsnį.

**Finansiniai ištekliai.** Centro finansavimas yra vykdomas iš savivaldybės ir valstybės biudžeto lėšų už teikiamas socialines paslaugas, taip pat lėšos gaunamos iš tikslinių savivaldybės ir valstybės dotuojamų programų. Dalis lėšų už teikiamas paslaugas surenkama iš Centro klientų (paslaugų gavėjų). Centro gaunamo finansavimo duomenys 2017–2019 metų laikotarpiu pateikiami 1 lentelėje.

|  |  |  |  |
| --- | --- | --- | --- |
| **Metai** | **Savivaldybės biudžeto lėšos** | **Valstybės dotacija** | **Paslaugų gavėjų lėšos** |
| 2017 | 117 046,87 | 337 047,25 | 214 378,01 |
| 2018 | 145 026,33 | 485 425,71 | 239 777,01 |
| 2019 | 132 448,65 | 575 359,41 | 1. 905,95 |

**1 lentelė.** Centro gaunamo finansavimo duomenys 2017–2019 metų laikotarpiu (Eur)

**2. Politinių, teisinių, ekonominių, socialinių ir technologinių veiksnių (PEST) analizė**

**Politiniai, teisiniai veiksniai.** Centras vykdo valstybės ir savivaldybės deleguotas funkcijas socialinių paslaugų teikimo srityje. Centro veiklos vykdymui ir plėtrai įtakos turi politiniai veiksniai ir jų pokyčiai, turintys įtakos socialinės apsaugos politikai Lietuvoje, Lietuvos Respublikos įstatymai, Vyriausybės nutarimai ir kiti teisės aktai, reglamentuojantys socialinę apsaugą ir jų pakeitimai. Vykdydamas veiklą, Centras orientuojasi į Lietuvos Respublikos socialinės apsaugos ir darbo ministerijos įgyvendinamas socialinės politikos priemones. Centro tikslai ir veiklos kryptys įgyvendinami atsižvelgiant į aktualias socialines problemas ir jie yra reguliariai koreguojami pagal socialinę situaciją ir reikiamų socialinių paslaugų poreikį.

**Ekonominiai veiksniai.** Centro veiklai reikšmingos įtakos turi ekonominė situacija Lietuvoje. Gerėjant pragyvenimo lygiui ir didėjant savivaldybės pajamoms, atsiranda galimybės finansuoti socialines paslaugas didesne apimtimi. Tai lemia aukštesnę Centre teikiamų socialinių paslaugų kokybę, paslaugų plėtrą.

**Socialiniai veiksniai.** Socialinių paslaugų teikime nuolat vyksta pokyčiai. Analizuojant socialinių paslaugų srities vystymą reglamentuojančius teisės aktus, pažymėtina socialinės pagalbos formų įvairovės, kompleksiškumo skatinimo svarba. Jei 2006 metais, įsigaliojus svarbiausiam Centro veiklą įtakojančiam teisės aktui – Lietuvos Respublikos socialinių paslaugų įstatymui, buvo labiausiai akcentuojamos socialiai pažeidžiamos grupės: žmonės su negalia, šeimos kurios patiria riziką, pagyvenę asmenys, tai vėlesnėse minėto įstatymo redakcijose bei kituose reglamentuojančiuose teisės aktuose (pvz. Socialinių paslaugų kataloge) akcentuojama mažėjantis gyventojų užimtumo lygis, alkoholio ir psichotropinių medžiagų vartojimas, auganti emigracija ir šių veiksnių sąlygojamas neįgalių, vienišų, socialiai remtinų asmenų bei šeimų, kurios patiria riziką, skaičiaus didėjimas. Daugėjant pagyvenusių žmonių, kurių didelė dalis turi negalią, daugėja ir asmenų, kuriems nustatyti specialieji poreikiai. Tai skatina naujų socialinių paslaugų teikimą ir esamų plėtrą.

**Technologiniai veiksniai.** Informacinės visuomenės plėtra ir informacinių bei komunikacinių technologijų galimybės ne tik leidžia mažinti darbo sąnaudas, paspartinti darbo procesus, bet ir tobulinti teikiamų paslaugų kokybę. Atsiranda daugiau galimybių operatyviai keistis informacija ir duomenimis su kitomis institucijomis. Vis didesnė gyventojų dalis turi galimybę naudotis šiuolaikinėmis informacinėmis, komunikacinėmis priemonėmis ir tai skatina klientų aptarnavimo ir paslaugų teikimo modernizavimą. Dėl šių priežasčių reikia toliau tobulinti ir plėsti informacines technologijas. E-paslaugomis naudojasi vis didesnė gyventojų dalis.

**3. Stiprybių, silpnybių, galimybių ir grėsmių (SSGG) analizė**

|  |  |
| --- | --- |
| **Stiprybės** | **Silpnybės** |
| * Aukšta darbuotojų kompetencija, ilgametė patirtis. Socialiniai darbuotojai padėjėjai ir slaugytojo padėjėjai turi įgiję reikalingus profesinio mokymo diplomus, bendrosios praktikos slaugytojai turi įgiję licencijas veiklai vykdyti. * Aiški struktūra, darbo tvarka teikiant socialines paslaugas. * Įrengtos šiuolaikiškos darbo vietos ir išplėstas specialistų tinklas. * Išplėtotos nestacionarios socialinės paslaugos įvairioms klientų grupėms. * Nuolat vykdomas Centro įvaizdžio formavimas visuomenėje. | * Dažnai keičiami teisės aktai gali turėti įtakos stabiliai įstaigos veiklai dėl dažno darbo procesų keitimo. * Administracinių gebėjimų trūkumas didėjant atskirų paslaugų gavėjų skaičiui ir Centrui pradedant teikti naujas paslaugas. |
| **Galimybės** | **Grėsmės** |
| * Teikti atokvėpio paslaugas. * Gerosios patirties panaudojimas bendradarbiaujant su kitomis įstaigomis. * EQUASS standarto įdiegimas veikloje. | * Augančios socialinių paslaugų laukiančių asmenų eilės. * Skurdo rodiklio didėjimas ir atskirties mažinimo priemonių trūkumas |

**II. ĮSTAIGOS VEIKLOS STRATEGIJA**

**Centro misija –** teiktikokybiškas ir savalaikes socialines paslaugas.

**Centro vizija –** aukštos kokybės socialines paslaugas teikianti įstaiga.

**Centro strateginis prioritetas –** teikti socialines paslaugas įvairių socialinių grupių asmenims (šeimoms), padėti įveikti atskirtį, socialines paslaugas priartinant prie asmens (šeimos) gyvenamosios vietos.

**Centro vertybės –** kompetencija, savalaikė paslauga ir pagalba šeimai

**Centro strateginis tikslas –** kokybiškai teikti, plėsti teikiamas viešąsias socialines paslaugas.

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | | | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | |
| **1.** | **KOKYBIŠKAI TEIKTI ESAMAS PASLAUGAS IR INICIJUOTI NAUJŲ SOCIALINIŲ PASLAUGŲ TEIKIMĄ** | | | | | | * **Suteiktų paslaugų dalis, nuo paslaugų poreikio, ≥ 80 proc.** * **Paslaugų gavėjų teigiamai įvertinusių Centro teigiamas paslaugas, dalis, ≥ 90 proc.** * **Teikiamų paslaugų skaičiaus augimas, ≥ 2 vnt.** * **Centro darbuotojų, teigiamai įvertinusių darbo sąlygas ir vidinę komunikaciją, dalis, ≥ 80 proc.** * **Centro pajamų augimas, ≥ 10 proc.** | | | | |
| **1.1.** | **Teikti viešąsias socialines paslaugas, atsižvelgiant į paslaugų gavėjų poreikius** | | | | | | | | | | |
|  | **Įstaigos priemonės pavadinimas** | **Proceso ir / ar indėlio vertinimo kriterijai ir mato vienetai** | **Vertinimo kriterijų reikšmės** | | | | **Atsakingi vykdytojai** | **Asignavimai (tūkst. Eur)** | | | |
| **2019 m. faktas** | **2020 m.** | **2021 m.** | **2022 m.** | **2019 metais faktiškai panaudotas finansavimas, iš jo:** | **2020 m.** | **2021 m.** | **2022 m.** |
| 1.1.1. | Bendrųjų ir specialiųjų socialinių paslaugų teikimas | Paslaugų gavėjų skaičius, vnt. | 678 | 685 | 695 | 700 | Vedėjas socialiniams reikalams, atvejo vadybininkas, vedėjo pavaduotojas socialiniams reikalams | 850,00 | 969,90 | 995,10 | 1001,50 |
| Socialinių įgūdžių ugdymo, palaikymo ir (ar) atkūrimo paslaugas gavusių šeimų skaičius, vnt. | 116 | 125 | 130 | 135 |
| Teikiamų socialinių paslaugų skaičius, vnt. | 12 | 12 | 13 | 14 |
| **1.2.** | **Plėsti ir įvairinti socialines paslaugas įgyvendinat projektus ir socialines iniciatyvas** | | | | | | | | | | |
| 1.2.1 | Projektų ir socialinių iniciatyvų įgyvendinimas | Įgyvendintų projektų skaičius, vnt. | 1 | 3 | 3 | 2 | Vedėjas socialiniams reikalams | 6,8 | 32,0 | 33,0 | 36,0 |
| **1.3.** | **Tobulinti teikiamų socialinių paslaugų kokybę** | | | | | | | | | | |
| 1.3.1. | Teikiamų socialinių paslaugų ir procesų įvertinimas | Atliktų Centro teikiamų socialinių paslaugų įvertinimų skaičius, vnt. | 1 | 1 | 1 | 1 | Vedėjas socialiniams reikalams, direktorius | 0,6 | 0,6 | 0,6 | 0,6 |
| Parengtų paslaugų gavėjų apklausos (apklausta ne mažiau 50 proc. gavėjų) rezultatų suvestinių skaičius, vnt. | 1 | 1 | 1 | 1 | Vedėjas socialiniams reikalams, direktorius | 0,6 | 0,6 | 0,6 | 0,6 |
| Parengtų darbuotojų apklausos (apklausta ne mažiau 70 proc. darbuotojų) rezultatų suvestinių skaičius, vnt. | 1 | 1 | 1 | 1 | Direktorius | 0,6 | 0,6 | 0,6 | 0,6 |
| 1.3.2. | EQUASS Assurance kokybės sistemos diegimas socialinių įgūdžių ugdymo ir palaikymo paslaugai | Paslaugų, gavusių kokybės sistemos sertifikatą skaičius, vnt. | 1 | 1 | 1 | 1 | Direktorius,  socialinio darbo vadybininkas-atvejo vadybininkas | 13,8 | 18,0 | 18,2 | 19,2 |
| **1.4.** | **Plėsti vaikų dienos centrų tinklą Lazdijų rajono savivaldybėje** | | | | | | | | | | |
| 1.4.1. | Projekto „Po pamokų“ įgyvendinimas | Paslaugą gavusių asmenų sk. | 13 | 13 | 23 | 23 | Direktorius | 0,0 | 0,0 | 31,3 | 31,3 |
| **1.5.** | **Didinti įstaigos žinomumą bei tobulinti teikiamų paslaugų prieinamumą** | | | | | | | | | | |
| 1.5.1. | Socialinių paslaugų Centro veiklos bei teikiamų paslaugų viešinimas ir komunikacijos užtikrinimas | Suorganizuotų Centro viešinimo renginių, susitikimų, parodų ir pristatymų skaičius, vnt. | 45 | 3 | 40 | 42 | Socialinės globos namų vadovas, Neįgalumo užimtumo centro socialinis darbuotojas | 23,1 | 30,2 | 31,5 | 32,8 |
| Centro veiklos sklaidos internete, radijo ir televizijos laidose, straipsniuose, reklaminiuose spaudiniuose skaičius, vnt. | 6 | 8 | 8 | 3 | Ūkvedys, socialiniai darbuotojai, socialinės globos namų vadovas | 0,3 | 0,3 | 0,3 | 0,3 |
| **1.6.** | **Užtikrinti įstaigos administravimą ir didinti veiklos efektyvumą** | | | | | | | | | | |
| 1.6.1. | Įstaigos valdymas ir administravimas, siekiant strateginių tikslų įgyvendinimo | Sėkmingai veikianti ir viešąsias paslaugas teikianti įstaiga, vnt. | 1 | 1 | 1 | 1 | Direktorius | 80,9 | 88 | 96 | 99 |
| **IŠ VISO:** | | | | | | | | (575,4 valstybės biudžeto tikslinės dotacijos, 132,4 ‬‬‬‬‬‬‬‬  savivaldybės biudžeto  lėšos už suteiktas paslaugas, 268,9 paslaugų gavėjų mokėjimai) | (‬697,80 valstybės biudžeto tikslinės dotacijos, 139,4  savivaldybės biudžeto lėšos už suteiktas paslaugas, 270  paslaugų gavėjų mokėjimai)  ES lėšos 33 | ‬‬‬‬ (718,7 valstybės biudžeto tikslinės dotacijos, 145,9 ‬‬‬‬‬‬‬‬  savivaldybės biudžeto lėšos už suteiktas paslaugas, 278,1 paslaugų gavėjų mokėjimai)  ES 64,5 | (‬‬‬740,3 valstybės biudžeto tikslinės dotacijos, 126,2  savivaldybės biudžeto lėšos už suteiktas paslaugas, 289,9 paslaugų gavėjų mokėjimai)  ES lėšos 65,5 |

**IV. VEIKLOS STRATEGIJOS ĮGYVENDINIMO PRIEŽIŪRA**

Veiklos strategijos tikslai, uždaviniai ir priemonės įgyvendinami kasmet planuojant ir įgyvendinant veiksmus (darbus), kurie numatomi įstaigos metinėje veiklos ataskaitoje. Metinėje veiklos ataskaitoje numatomi veiksmai (darbai), jų vertinimo kriterijai, lėšos jiems įvykdyti, nustatomi terminai ir atsakingi vykdytojai. Veiklos strategijos įgyvendinimą prižiūri įstaigos direktoriaus įsakymu sudaryta darbo grupė. Kiekvienų metų vasario mėnesį analizuojamas įstaigos metinių veiksmų įgyvendinimas, taip įvertinant ir veiklos strategijos vykdymo situaciją. Veiklos strategijos įgyvendinimo rezultatai pristatomi savivaldybės tarybai pateikiant metinę įstaigos veiklos ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_